laion/Wikipedia-Exotic huggingface dataset:
SDD

SDD (ראשי תיבות של: Software Design Description, תרגום: תיאור עיצוב תוכנה או Software Design Document, תרגום: מסמך עיצוב תוכנה), או סתם מסמך עיצוב (design document) הוא תיאור כתוב של מוצר תוכנה, שנכתב על ידי מעצב תוכנה (software designer או software architect), על מנת לתת למפתחי התוכנה הכוונה בנושא הארכיטקטורה של פרויקט תוכנה. מסמך SDD בדרך כלל מלווה בדיאגרמת ארכיטקטורה עם הפניות לתיאור מפורט יותר של רכיבים קטנים יותר בעיצוב. בפועל, התיאור נדרש כדי לתאם ולאחד צוות גדול תחת חזון יחיד, הוא צריך להיות הפניה יציבה, ומתאר את כל חלקי התוכנה וכיצד הם פועלים. מסמך SDD מכיל בדרך כלל את המידע הבא: עיצוב נתונים (data design) - מתאר מבנים השוכנים בתוך התוכנה. תכונות ויחסים בין אובייקטי נתונים מכתיבים את הבחירה של מבני הנתונים. ארכיטקטורת תוכנה - עיצוב ארכיטקטורה על ידי מאפייני זרימת מידע, ומיפויים למבנה התכנית. עיצוב ממשק - מתאר ממשקים פנימיים וחיצוניים, כמו גם עיצוב ממשק אנוש (HMI או GUI). עיצוב פרוצדורלי - מתאר קונספטים של מבני תוכנה באמצעות גרפים, טקסט, טבלאות וסימונים שונים. תקן IEEE 1016-2009, שכותרתו "IEEE Standard for Information Technology—Systems Design—Software Design Descriptions, הוא תקן של IEEE המפרט "את המידע הנדרש התוכן והארגון" של SDD אולם IEEE 1016 אינו מציין את המדיום של ה-SDD; הוא "ישים עבור מסדי נתונים אוטומטיים, שפות תיאור עיצוב, אך יכול לשמש עבור מסמכי נייר, ואמצעים אחרים של תיאור." התיקון במסמך של 2009 (הגרסה הקודמת הייתה בשנת 2000) העלה אותו מרמת פרקטיקה מומלצת, לתקן מלא. בעקבות המודל הקונספטואלי של IEEE 1016, מסמך SDD מאורגן בפירוט ויזואלי אחד או יותר. כל תיאור עיצוב עומד באחת מהגדרות "נקודת-מבט" המתוארות בתקן לשימוש: Context viewpoint Composition viewpoint Logical viewpoint Dependency viewpoint Information viewpoint Patterns use viewpoint Interface viewpoint Structure viewpoint Interaction viewpoint State dynamics viewpoint Algorithm viewpoint Resource viewpoint בנוסף, משתמשים של התקן לא מוגבלים לנקודות מבט אלו, ויכולים להרחיב ולצור נוספות משלהם. SRS MIL-STD-498 אתר IEEE 1016 IEEE Standard for Information Technology — Systems Design — Software Design Descriptions. IEEE. 2009-07-20. doi:10.1109/IEEESTD.2009.5167255. ISBN 978-0-7381-5925-6. .IEEE 1016, Abstract. IEEE 1016, Abstract. IEEE 1016, Clause 5. IEEE 1016, sub-clause 4.5.
טייסת הברון האדום

טייסת הברון האדום היא טייסת בחיל האוויר הישראלי, המפעילה כטמ"מים מסוג "איתן" מבסיס תל נוף. הטייסת הוקמה ב-28 בינואר 2019 כחלק מהסכם בין ממשלת ישראל והתעשייה האווירית לבין צבא גרמניה. תפקידה של הטייסת הוא להכשיר טייסים גרמנים כמפעילי כטמ"ם ה"איתן", עד לסיום פיתוח הכטמ"ם של חיל האוויר הגרמני (המבוסס על ה"איתן"), ולאחר מכן להכשירם ישירות על הכטמ"ם הגרמני. שוויו של ההסכם בין המדינות נאמד בכ-900 מיליון אירו, ובמסגרתו חיל האוויר הגרמני יחכור שבעה כטמ"מים לתקופה של תשע שנים. חמישה מהכטמ"מים ישמשו למטרות מבצעיות ושניים נוספים להכשרות ואימונים. בנוסף להסכם החכירה הוחלט על חוזה בסכום של 170 מיליון אירו על השימוש בשדה התעופה ובמרחב האווירי. הטייסת נקראת על שמו של מנפרד פון ריכטהופן, טייס קרב גרמני ואלוף הפלות בימי מלחמת העולם הראשונה. מנפרד, שהיה מזוהה עם מטוס "פוקר DR.I" תלת-כנפי בצבע אדום, נוסף להיותו פרייהר (המקביל הגרמני לתואר "ברון"), זכה לכינוי "הברון האדום". שם הטייסת הוצע על ידי הצד הישראלי בהסכם, בסימון מורשת הקרב של הברון האדום. בנובמבר 2020 העניק הנספח הצבאי של גרמניה בישראל, קולונל יורגן הפנר, את עיטור צלב הכבוד למפקד הטייסת הראשון, סא"ל י'. טייסת הברון האדום היא הטייסת היחידה ללא מספר. צוותי הטייסת הגרמנית אילמן (אנ') במהלך טקס בתל נוף מדיה וקבצים בנושא טייסת הברון האדום בוויקישיתוף German military drone program in Israel operating as „Red Baron“ – Matthias Monroy (בגרמנית) אסף אוני, ‏למה טייסת המל"טים בתל-נוף קרויה ע"ש גיבור מלחמה גרמני?, באתר גלובס, 1 בפברואר 2019 אתר חיל-האוויר: דגלי ישראל, חיל-האוויר וגרמניה: הכירו את הטייסת שמ, באתר www.iaf.org.il שי לוי, ‏משתפים פעולה: חיל האוויר החל בהכשרת טייסים גרמנים בתל נוף, באתר ‏מאקו‏, 5 בפברואר 2019 ציוץ של חיל האוויר הישראלי ברשת החברתית אקס (טוויטר), 19 בנובמבר 2020
כנסיית סנטה טקלה (סרברה דה לה קניאדה)

כנסיית סנטה טקלה (בספרדית: Iglesia de Santa Tecla), או בשמה המלא כנסיית גבירתנו של העלייה לשמיים (Iglesia de Nuestra Señora de la Asunción) היא כנסייה קתולית מהמאה ה-15 בעיירה סרברה דה לה קניאדה (ספ'), באראגון שבספרד. הכנסייה היא דוגמה בולטת לאדריכלות בסגנון מודחאר. ב-27 ביולי 1945 הוכרזה הכנסייה "אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). יחד עם כנסיות אחרות בטרואל ובמחוז סרגוסה היא מוגדרת מ-2001 כחלק מאתר מורשת עולמית של אונסק"ו בשם אדריכלות מודחאר באראגון. שטח אתר המורשת הוא 270 מטרים רבועים, כששטח אזור החיץ הוא 2.4 דונם. כנסייה הקהילה של סרברה דה לה קניאדה, המכונה "כנסיית סנטה טקלה" (על שם טקלה הקדושה, הקדושה המגנה של העיירה), הוקמה בראש הגבעה של העיירה על חורבות מבצר קדום, שבאבניו השתמשו לבניית כנסייה. על פי הכתובת בכנסייה היא הושלמה בשנת 1426 והבנאי הראשי היה "מהומה ראמי" (Mahoma Ramí), מוריסקו (אנ') שהיה אלריפה (alarife, בנאי מומחה בסגנון מודחאר). הכנסייה נבנתה בשני שלבים עיקריים הבסיס מאבני גזית של הכנסייה, וייתכן שגם הקפלה, שנהרסו בעקבות מלחמת שני הפדרואים ונותרו ממנה המגדל העגול, חלק מהחומה הצפונית, וייתכן שגם הבסיס של אפסיס. החלק השני הוא בסגנון מודחאר בתכנון מהומה ראמי. הכנסייה משולבת במבצר, תוך שימוש בשרידי המבצר הקודם. אבל החיצוניות הקודרת של הכנסייה עומדת בניגוד לעושר העיטורים בפנים שאליו מגיעים דרך שער פשוט. בטימפנון יש שלט אצולה המייצג את שלט האצולה המלכותי של אראגון בצורת מעוין במרכז ריבוע שבתוך מעגל. מדיה וקבצים בנושא כנסיית סנטה טקלה בוויקישיתוף מלחמה שהתנהלה בין 1356 ל-1375, בין פדרו הרביעי, מלך אראגון לפדרו הראשון, מלך קסטיליה Iglesia De Santa Tecla (Cervera De La Cañada)
כנף מבצעים מיוחדים ה-1

כנף המבצעים המיוחדים ה-1 (1 SOW) היא אחת משלוש כנפות מבצעים מיוחדים של חיל האוויר של ארצות הברית תחת פיקוד המבצעים המיוחדים של חיל האוויר (AFSOC). הכנף מהווה מרכיב מרכזי ביכולתו של פיקוד המבצעים המיוחדים של חיל האוויר (AFSOC) החל מסיוע אוויר קרוב ועד ניוד כוחות, אספקה ותדלוק אווירי. בנוסף, לכנף יכולות מודיעין חוזי ייחודיות והתמחות במשימות כוחות המבצעים המיוחדים. הכנף משתתפת במבצעי לוחמה לא קונבנציונלית, מלחמה בטרור, חיפוש והצלה קרביים, פינוי נפגעים, לוחמה פסיכולוגית ותדלוק אווירי, ומספקת סיוע אווירי למדינות מתפתחות הכולל אספקה בעומק שדה הקרב, אמנעה אווירית וסיוע אוויר קרוב. מתחילת המלחמה העולמית בטרור באוקטובר 2001, ביצעו מטוסי הכנף למעלה מ-25,000 גיחות מבצעיות, שהצטברו ללמעלה מ־75,000 שעות טיסה. הכנף פרסה למעלה מ-8,500 איש ל -16 מיקומים ברחבי העולם. יחידות הכנף ממוקמות בשדה הורלבורט, פלורידה, בבסיס חיל האוויר אגלין, פלורידה ובבסיס חיל האוויר נליס, נבדה. מפקדת הכנף המטה כולל טייסת אימונים (1st SOAOS), טייסת בקרת תקציב (1st SOCPTS), משרד לשוויון הזדמנויות, משרד להיסטוריה, משרד מידע, קצין בטיחות, פרקליט צבאי, תכנון, יחסי ציבור, וכומר צבאי. טייסת תמיכה מבצעית במבצעים מיוחדים ה-1 (1st SOSS) - אחראית לתאום הפעילות השוטפת, תכנון מבצעי, פיתוח אמל"ח ותו"ל, אימוני צוות אוויר, חיזוי מזג אוויר, ניוד, תפעול שדה התעופה, מודיעין, רפואה קרבית, תמיכה במשימות ימיות וארוכות טווח, ותפקידי קישור לכוחות המבצעים המיוחדים. טייסת מבצעים מיוחדים ה-4 (4th SOS) - מפעילה מטוסי תקיפה "ספינת התותחים" לוקהיד AC-130U טייסת מבצעים מיוחדים ה-8 (8th SOS) - מפעילה מטוסי תובלת סער בל באוינג אוספריי CV-22B טייסת מודיעין למבצעים מיוחדים ה-11 (11th SOIS) טייסת מבצעים מיוחדים ה-15 (8th SOS) - מפעילה מטוסי תובלה צבאית ותדלוק אווירי MC-130H Combat Talon II טייסת חיזוי מזג אוויר למבצעים מיוחדים ה-23 (23d SOWS) טייסת מבצעים מיוחדים ה-34 (34th SOS) - מפעילה מטוסי סיור ותובלה קלה פילטוס U-28A טייסת מבצעים מיוחדים ה-65 (65th SOS) - מפעילה כטב"ם MQ-9 ריפר טייסת מבצעים מיוחדים ה-73 (73d SOS) - מפעילה מטוסי תקיפה "ספינת התותחים" לוקהיד AC-130U טייסת מבצעים מיוחדים ה-319 (319th SOS) - מפעילה מטוסי סיור ותובלה קלה פילטוס U-28A קבוצת תחזוקה למבצעים מיוחדים ה-1 (SOMXG 1) - כוללת שתי טייסות תחזוקת מטוסים ושתי טייסות תחזוקה כללית. קבוצת רפואה למבצעים מיוחדים (1 SOMDG) - כוללת טייסת רפואה וטייסת רפואת שיניים קבוצת תמיכה למבצעים מיוחדים ה-1 (1 SOMSG) - כוללת טייסות הנדסה אזרחית, תקשורת, קבלנות, לוגיסטיקה וביטחון. כוחות המבצעים המיוחדים של ארצות הברית פיקוד המבצעים המיוחדים של חיל האוויר של ארצות הברית מדיה וקבצים בנושא כנף מבצעים מיוחדים ה-1 בוויקישיתוף שדה הורלבורט (אתר רשמי) אתר מורשת האגף למבצעים מיוחדים 1 (בארכיון) ההיסטוריון חוזר על עברה של הכנף, משרד ההיסטוריה. חיל האוויר: גיליון עובדות על הכנף "1 SOW welcomes first female commander". Defense Visual Information Distribution Service. נבדק ב-2020-06-09.
פטרובקה

פטרובקה (ברוסית: Петровка) הוא אחד הרחובות המרכזיים והעתיקים ביותר במרכז מוסקבה. ממוקם במחוז האדמיניסטרטיבי המרכזי של העיר על שטחו של טברסקוי ראיון. הרחוב קיבל את שמו ממנזר ויסוקו-פטרובסקי, שנוסד בסוף המאה ה-14. השם "פטרובקה" שימש מאז תחילת המאה ה-17 ומעולם לא השתנה מאז, מה שנחשב לנדיר לרחובות ההיסטוריים של מרכז מוסקבה. במאה ה-18 החל הרחוב להיבנות באינטנסיביות - במחצית השנייה של המאה הופיעו כאן אחוזות של האצולה במוסקבה. במאה ה-19 הפך פטרובקה לאחד מרחובות הקניות המרכזיים במוסקבה. למרות מספר בניינים חדשים של המאה העשרים, ששנו את ההרכב האדריכלי של הרחוב, רבים ממבנים היסטוריים בולטים שרדו בפטרובקה. בניין תיאטרון בולשוי פונה לפטרובקה עם חזית צדדית צום בניין התובע הכללי של רוסיה מנזר ויסוקו-פטרובסקי (אנ') הבניין הראשי לשעבר של בית החולים נובו-יקתריננסקאיה. נכון לעכשיו, האחוזה היא חלק ממתחם הבניינים של הדומה העירונית של מוסקבה. בניין משטרת מוסקבה מדיה וקבצים בנושא פטרובקה בוויקישיתוף Petrovka sreet attractions, סרטון באתר יוטיוב על פטרובקה (באנגלית) https://www.mos.ru/en/news/item/29725073/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
שיינברג

שיינברג הוא שם משפחה אשכנזי שמשמעותו היא "הר יפה" ביידיש האם התכוונתם ל... הרב חיים פינחס שיינברג - היה ראש ישיבת תורה אור, פוסק הלכה, רבה של קריית מטרסדורף בירושלים וחבר במועצת גדולי התורה של דגל התורה עזרא שיינברג – היה ראש הישיבה המייסד של הישיבה הגבוהה "אורות האר"י" בצפת ג'ורג' שיינברג – שחיין אמריקאי-יהודי חן שיינברג – קולנוען אקספרימנטלי ודוקומנטרי ואמן וידאו
אליס בארץ הפלאות (פירושונים)

האם התכוונתם ל... הרפתקאות אליס בארץ הפלאות (ידוע גם בשם אליס בארץ הפלאות) – ספר מאת לואיס קרול משנת 1865 מבעד למראה ומה אליס מצאה שם – ספר ההמשך משנת 1871 אליס בארץ הפלאות (מחזמר) – מחזמר משנת 1886 של ה. סאוויל קלארק ושל וולטר סלוטר אליס בארץ הפלאות – אופרה מאת פיטר וסטרגור משנת 2006 אליס בארץ הפלאות (אופרה) (אנ') – אופרה מאת אונסוק צ'ין ודייוויד הנרי וואנג משנת 2007 הרפתקאות אליס בארץ הפלאות (בלט) (אנ') – בלט מאת כריסטופר וילדון (2011) אליס בארץ הפלאות (סרט, 1903) – סרט אילם הרפתקאות אליס בארץ הפלאות (סרט, 1910) – סרט אילם אליס בארץ הפלאות (סרט, 1915) – סרט אילם אליס בארץ הפלאות (סרט, 1931) (אנ') – סרט קולנוע אליס בארץ הפלאות (סרט, 1933) (אנ') – סרט קולנוע אליס בארץ הפלאות (סרט, 1949) (אנ') – סרט קולנוע בחלקו לייב אקשן עליסה בארץ הפלאות (סרט, 1951) – סרט אנימציה של דיסני אליס בארץ הפלאות (קלאביס) – סרט בלט צ'כי משני 1993 אליס בארץ הפלאות בפריז (אנ') – סרט אנימציה משנת 1966 אליס בארץ הפלאות (סרט טלוויזיה, 1966) (אנ') – סרט טלוויזיה של ה-BBC הרפתקאות אליס בארץ הפלאות (סרט, 1972) (אנ') – סרט מוזיקלי אליס בארץ הפלאות (סרט, 1976) (אנ') – סרט מוזיקלי אליס בארץ הפלאות (סרט, 1983) (אנ') – סרט טלוויזיה המבוסס על מחזה מברודוויי עליסה בארץ הפלאות (אנימה) – עיבוד אנימה אליס בארץ הפלאות (סרט, 1985) (אנ') – סרט טלוויזיה עליסה בארץ הפלאות (סרט, 1988) – סרט אנימציה אליס בארץ הפלאות (סרט, 1995) (אנ') – סרט אנימציה בהפקת Goodtimes Entertainment ו-Jetlag Productions אליס בארץ הפלאות (סרט, 1999) (אנ') – סרט טלוויזיה אליס בארץ הפלאות (סרט, 2010) – סרט בבימויו של טים ברטון ארץ הפלאות (סדרת טלוויזיה) – ספין-אוף של הסדרה "עד עצם היום הזה" משנת 2013 אליס מבעד למראה – סיקוול של הסרט "אליס בארץ הפלאות" משנת 2010
מצוק ג'ורג'ן

מצוק ג'ורג'ן או מצוק ג'ורג'יאן (באנגלית: Georgian Cliff) הוא מצוק בולט לחוף מפרץ ג'ורג' השישי, בצידו המזרחי של האי אלכסנדר, שבאנטארקטיקה. המצוק ממוקם צפונית לשפכו של קרחון ארוס. גובהו של המצוק 550 מטרים מעל פני הים, בקצהו הצפוני. בחלקו הדרומי של המצוק (הנמוך יותר) הוא מתרחב והופך להיות רכס בעל פסגה חדה. המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950. שמו של המצוק ניתן לו על ידי הוועדה המייעצת לשמות אנטארקטיים של בריטניה. השם ניתן בהתייחס לשמו של מפרץ ג'ורג' השישי הסמוך - משמעות שם המצוק "של ג'ורג'", היינו "המצוק של ג'ורג'". לפי מקור אחר השם ניתן בהתייחס לשמו של קרחון אורנוס אשר נקרא קודם לכן קרחון ג'ורג'ן בהתייחס לשם של מפרץ ג'ורג' השישי הסמוך. מצוק ארס מצוק הול מצוקי טו סטפ מצוקי קורנר מצוקי קנונבול מצוקי ברן מצוקי קליסטו מצוק ג'ורג'ן באתר הסקר הגאולוגי של ארצות הברית מצוק ג'ורג'ן באתר הגאזט האנטארקטי של ממשלת אוסטרליה מצוק ג'ורג'ן באתר הגאזט האנטארקטי המשווה SCAR של ממשלת אוסטרליה מצוק ג'ורג'ן באתר mindat נתוני זריחת/שקיעת שמש/ירח עדכניים עבור מצוק ג'ורג'ן מזג אוויר נוכחי עדכני במצוק ג'ורג'ן תחזית מזג אוויר עדכנית ארוכת טווח עבור מצוק ג'ורג'ן נתוני מזג אוויר סטטיסטיים עבור מצוק ג'ורג'ן גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
יחסי הממלכה המאוחדת – מיאנמר

יחסי הממלכה המאוחדת–מיאנמר הם יחסי החוץ בין הממלכה המאוחדת לבין מיאנמר. בורמה נכבשה בהדרגה על ידי האימפריה הבריטית במלחמות האנגלו-בורמזיות בין 1824–1886. לבסוף נפלה הממלכה בידי הבריטים בעקבות סכסוך בין בורמה לחברה בריטית בנוגע לתשלום מסים על ייצוא עץ טיק. הבריטים סיפחו את הממלכה לאימפריה הבריטית, והמלך ומשפחתו הוגלו להודו. בשנות ה-30 של המאה ה-20 החל מאבק אנטי-קולוניאלי לעצמאות בורמה. ב-1937, תחת חוק ממשלת הודו, 1935 הפכה בורמה למושבה נפרדת בתוך האימפריה הבריטית. במלחמת העולם השנייה, בקרבות שכונו בשם המערכה על בורמה, פלש צבא יפן הקיסרית לבורמה תוך שימוש במשתפי פעולה מקומיים, ובראשם אונג סן. לקראת סוף המלחמה, כאשר הבריטים פלשו וכבשו מחדש את בורמה, הפך אונג סן למנהיג התנועה לבורמה העצמאית, אך ב-1947 נרצחו הוא ואנשיו בראנגון. ב-4 בינואר 1948 קיבלה בורמה את עצמאותה, ועד מהרה היא כוננה יחסים דיפלומטיים עם בריטניה. המשטר הבורמזי לאחר קבלת העצמאות היה ניסיון לחקות את הדמוקרטיה הבריטית. השליט, טאקין נו (המכונה בכבוד או נו), ניסה להנהיג בה משטר סוציאליסטי וזכה בכל מערכות הבחירות בין 1948 ו-1962. ב-1961 מונה או טאנט הבורמזי לתפקיד מזכ"ל האו"ם. עם זאת, משטר זה כשל בהרגעת המתחים האתניים והמעמדיים במדינה וב-1962 השתלט הצבא על המדינה. בריטניה מחזיקה במיאנמר שגרירות ביאנגון. מיאנמר מחזיקה בבריטניה שגרירות בלונדון. מדיה וקבצים בנושא יחסי הממלכה המאוחדת – מיאנמר בוויקישיתוף אתר על יחסי מדינות
אלכסיי גוטור

אלכסיי יבגנייביץ' גוטור (ברוסית: Алексе́й Евге́ньевич Гу́тор; 30 באוגוסט 1868 – 13 באוגוסט 1938) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה. גוטור נולד ב-30 באוגוסט 1868, בעיר וורונז' באימפריה הרוסית. אביו היה יבגני גוטור. היו לו שני אחים מבוגרים, אשר שניהם שירתו בצבא האימפריה הרוסית. אלכסנדר, היה גנרל-מיור ואנטולי היה קולונל. ב-1886 הלך אלכסיי בעקבות אחיו והתגייס לצבא. הוא סיים את בית הספר לצוערים במוסקבה, וב-1889 סיים את בית הספר לתותחנים והוצב כפודפורצ'יק ברגימנט התותחנים של המשמר הקיסרי. ב-1893 הוא הועלה לדרגת פורוצ'יק. ב-1895 הוא הועלה לדרגת קפטן וסיים את לימודיו באקדמיה הצבאית ניקולייב. ב-1897 הוא הוצב בחיל החימוש, וב-1898 הועבר לרגימנט הגרנדירים ה-2 של רוסטוב עד 1899. ב-1900 הוא הועלה לדרגת פודפולקובניק והועבר לתפקידי הוראה בבית הספר הצבאי במוסקבה. ב-1901 הוא מונה לקצין מטה בקורפוס ה-12, ובהמשך במטה המחוז הצבאי קייב. ב-1904 הוא הועלה לדרגת פולקובניק ומונה למפקד הבריגדה ה-9. הוא פיקד עליה במהלך מלחמת רוסיה-יפן ונפצע במהלך המלחמה. ב-1905 הוא הועבר לפקד על הרגימנט ה-112 פנזה. ב-1910 הוא הועלה לדרגת גנרל מיור והועבר לפקד על רגימנט במשמר הקיסרי. ב-1913 הוא מונה לראש מטה המחוז הצבאי קאזאן. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 הופרשו הכוחות הצבאיים של המחוז הצבאי קאזאן לצורך יצירת הארמייה הרביעית ומטה המחוז הפך להיות מטה הארמייה. גוטור הפך להיות ראש מטה הארמייה והועלה לדרגת לוטננט גנרל. הארמייה נכללה במסגרת החזית הדרום-מערבית, ופלשה לגליציה אשר הייתה תחת שליטת האימפריה האוסטרו-הונגרית. ב-1 באפריל 1915 הוא מונה למפקד הדיוויזיה ה-34, וב-2 במרץ 1916 הועבר לפקד על הקורפוס ה-6. בעקבות מהפכת פברואר הוא מונה למפקד הארמייה ה-11. ב-22 במאי 1917 הוא הועבר לפקד על החזית הדרום-מערבית. ב-10 ביולי של אותה שנה הוא פרש מהצבא. באוגוסט 1918 הוא התגייס לצבא האדום ולחם עמו במלחמת האזרחים ברוסיה. הוא מילא עבורו תפקידי מטה והעביר הרצאות בקורסים צבאיים. ב-23 באוגוסט 1920 הוא נעצר באומסק בחשד לפעילות אנטי-מהפכנית. ב-11 במרץ 1922 הוא שוחרר בידי הג.פ.או. מחוסר ראיות. שמו טוהר רשמית בידי ב-26 באפריל 2000 בידי התובע המחוזי של אומסק. מיד לאחר שחרורו חזר להרצות באקדמיות צבאיות. הוא סולק מהשירות ב-1 במאי 1931. הוא התנגד לפולחן האישיות שנערך לסטלין, ולפיכך הוצא להורג במהלך הטיהורים הגדולים ב-13 באוגוסט 1938. אלכסיי גוטור (ברוסית)
מוזיקה il

ערוץ "מוזיקה il" הוא ערוץ טלוויזיה ישראלי בעל תוכן של מוזיקה ישראלית בלבד. הערוץ נגיש כחלק מחבילת הבסיס למנויי הטלוויזיה הרב-ערוצית בכלל הפלטפורמות. במהלך שנת 2020, כתוצאה מהתפרצות נגיף הקורונה בישראל, חלק מאומני ישראל ומוזיקאים בפרט נקלעו למשבר כלכלי. למעשה, כבר מתחילת חודש מרץ החלו הגבלות משמעותיות על התקהלויות וכתוצאה מכך בוטלו הופעות רבות כך שחודשים ארוכים מוזיקאים ואנשי במה אחרים נותרו ללא פרנסה. הדרך היחידה להכנסה בסיסית של מוזיקאים ממקצועם הוא באמצעות תמלוגים על השמעת יצירותיהם, אולם הופעת אמנים מבצעים (ובהם: שחקנים, זמרים, בדרנים, מדבבים ורקדנים) בערוץ אינה מגדילה את נתח התמלוגים של האמנים המבצעים אלא רק של אמנים יוצרים (ובהם: מלחינים, משוררים, מעבדים ומפיקי מוזיקה), על חשבון אמנים יוצרים מחו"ל. כתוצאה מכך, חברו טלעד (הנמצאת בבעלות חברת NMC United המחזיקה בזכויות רבות של הפקה מוזיקלית) ואקו"ם (המחזיקה בזכויות המלחינים, המשוררים והמעבדים) כדי להקים ערוץ טלוויזיה שישדר תכנים ישראליים בחינם 24/7 בחבילות הטלוויזיה הרב ערוצית בישראל לצורך הגדלת נתח התמלוגים של אקו"ם וטלעד על חשבון יוצרים ומפיקים אחרים. ב-19 בנובמבר 2020 הועבר הערוץ בשידורי yes לאפיק 96, עקב עליית ערוץ "האח הגדול LIVE". ב-7 באוגוסט 2023 הערוץ עבר לאפיק 200 עקב עליית ערוץ "ילדותי" בשידורי yes. ערוץ 24 MTV ישראל פרסום רשמי של אקו"ם על העלאת הערוץ, באתר אקו"ם רן בוקר, ערוץ מוזיקה חדש נפתח: "יגדיל את כמות ההשמעות של יצירות ישראליות", באתר ynet, 3 באוגוסט 2020 איה חיות, ערוץ טלוויזיה חדש ישדר רק מוזיקה ישראלית, באתר הארץ, 29 ביולי 2020 מאיה כהן, למען האמנים: ערוץ מוזיקה חדש, באתר ישראל היום, 29 ביולי 2020 יובל אראל‏, ערוץ מוזיקה ישראלית יתווסף בימים הקרובים, בבלוג של יובל אראל, מגזין מוזיקה ותרבות, 29 ביולי 2020 גדי סולומון, ערוץ "מוזיקה il": הכוונות טובות, וזהו, באתר ישראל היום, 6 באוגוסט 2020 מאיה נחום שחל, מתחרה לערוץ 24? ערוץ מוזיקה ישראלית חדש יעלה לאוויר ב-3 באוגוסט, באתר כלכליסט, 29 ביולי 2020 ניר קומם, מוזיקה IL: ערוץ מוסיקה חדש יוצא לדרך, באתר אייס, 3 באוגוסט 2020 פוסט בפייסבוק, אקו"ם
מצוק הול

מצוק הול (באנגלית: Hall Cliff) הוא מצוק אבן חול, במזרח האי אלכסנדר, שבאנטארקטיקה. אורכו של המצוק 2 קילומטרים. המצוק ממוקם לגדתו הדרומי של קרחון סאטורן, 2 קילומטרים ממערב לסיטדל בסטיון. המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950. שמו של המצוק ניתן לו על ידי הוועדה המייעצת לשמות אנטארקטיים של בריטניה. השם ניתן בהתייחס לשמו של קרחון סאטורן (הקרוי על שם כוכב הלכת שבתאי - באנגלית "סאטורן") הסמוך. המצוק נקרא על שמו של אסף הול, אסטרונום אמריקאי שחקר את כוכב הלכת וכן גילה לוויינים (שני הירחים - פובוס ודימוס - של כוכב הלכת מאדים. מצוק ג'ורג'ן מצוקי טו סטפ מצוק ארס מצוקי קורנר מצוקי קנונבול מצוקי ברן מצוקי קליסטו • Nichols, Gary & Cantrill, David. (2002), Tectonic and climatic controls on a Mesozoic forearc basin succession, Alexander Island, Antarctica, Geological Magazine. 139. 313-330. 10.1017/S0016756802006465 מצוק הול באתר הסקר הגאולוגי של ארצות הברית מצוק הול באתר הגאזט האנטארקטי של ממשלת אוסטרליה מצוק הול באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע היסטורי וגאוגרפי
ברווז אוקלנד

ברווז אוקלנד (שם מדעי: Anas aucklandica) הוא מין עוף בסוג ברווז, המין אנדמי לאיי אוקלנד שליד ניו זילנד. בעבר היה נפוץ בכל האיים אולם היום הוא נפוץ רב באיים שאין בהם טורפים האיים אנדרבי, אדמס, ודיסאפוינטמט. מין זה נפוץ רק באיי אוקלנד. הוא דומה לברווז קמבל (Anas nesiotis) המצוי גם בניו זילנד ושניהם עופות חסרי יכולת תעופה. בית הגידול שלו הוא חוף הים ואגמים. זהו אחד המינים היחידים במשפחת הברווזיים שהוא מין טורף. רוב תזונתו מורכב מחרקים, שטצדאים וחסרי חוליות קטנים אחרים. בעקבות חוסר יכולת התעופה שלו והגעת טורפים לאיי אוקלנד, המין נמצא בסכנת הכחדה. מדיה וקבצים בנושא ברווז אוקלנד בוויקישיתוף ברווז אוקלנד, באתר ITIS (באנגלית) ברווז אוקלנד, באתר NCBI (באנגלית) ברווז אוקלנד, באתר Animal Diversity Web (באנגלית) ברווז אוקלנד, באתר האנציקלופדיה של החיים (באנגלית) ברווז אוקלנד, באתר GBIF (באנגלית) ברווז אוקלנד באתר הרשימה האדומה של IUCN
ידע הבשרים

ידע הבשרים (באנגלית: Carnal Knowledge) הוא סרט קולנוע אמריקאי משנת 1971 בבימויו של מייק ניקולס עם ג'ק ניקולסון, ארט גרפונקל, אן-מרגרט וקנדיס ברגן בתפקידים הראשיים. העלילה מתארת מערכת יחסים חברותיים עם עליות ומורדות, בין שני חברים מתקופת לימודיהם בסוף שנות ה-40 עד תחילת שנות ה-70. ג'ונתן (ג'ק ניקולסון) וסנדי (ארט גרפונקל) הם סטודנטים בקולג' אמהרסט (אנ') וגרים בחדר משותף. ג'ונתן הוא סטודנט למשפטים וסנדי הוא סטודנט לרפואה. הם שונים באופיים, ג'ונתן הוא דעתן ואגרסיבי וסנדי הוא עדין וביישן. השיחות והוויכוחים ביניהם הן על יחסם לסקס ונשים. ג'ונתן מכנה את הנשים "מכסחות אשכים" ("ballbuster") שמטרתן להתחתן על מנת לדכא את יצר הסקס של הגברים. הסרט מתחלק לשלושה חלקים: החלק הראשון הוא בתקופת הלימודים בקולג'. החלק השני הוא מספר שנים לאחר סיום הלימודים והחלק השלישי הוא כשהם כבר בגיל הביניים. חלק ראשון - בעת מסיבה בקולג' מבחינים ג'ונתן וסנדי בבחורה עומדת לבדה. ג'ונתן שולח את סנדי לעברה ומתדרך אותו כיצד להתחיל בשיחה. הבחורה היא סטודנטית בשם סוזן (קנדיס ברגן). היא נענית לו בהסתייגות ומסרבת ליחסי מין. ג'ונתן מפעיל עליה את קסמיו עם סיפור של ילדות עשוקה והיא נענית לו. לבסוף היא נענית לקיים יחסים גם עם סנדי ומנתקת את יחסיה עם ג'ונתן. חלק שני - סנדי כעת רופא, נשוי לסוזן עם שני ילדים ומספר לג'ונתן כי כעת הוא מאושר בחוג המשפחה שהקים. ג'ונתן לעומתו לא מצא עדיין אישה כלבבו. הוא מחפש אישה עם נתונים פיזיים של חזה גדול ובולט ומוצא את בובי (אן-מרגרט) הממלאת את כל רצונותיו המיניים. כעבור זמן מתערערים היחסים ביניהם. היא עזבה את עבודתה, נכנסה לדיכאון ולא עושה דבר בבית.. על רקע זה הם רבים כל הזמן. גם היחסים בין סנדי לסוזן מתערערים והם מתגרשים. סנדי מוצא את סינדי (סינתיה אוניל). ג'ונתן מזמין אותם לדירתו ומציע לסנדי חילופי זוגות. סנדי מסכים אך מוצא את בובי מעולפת לאחר שנטלה תרופות המטרה להתאבד. סינדי עוזבת בכעס את הדירה. חלק שלישי - ג'ונתן וסנדי גרושים בשנות ה-40 שלהם. סנדי מגיע לג'ונתן עם חברתו החדשה ג'ניפר (קרול קיין) בת ה-18. ג'ונתן מקרין להם שקופיות על כל הבחורות ששכב. ג'ונתן כבר לא מפקד מינית כראוי. הסרט מסתיים כשהוא הולך ליצאנית לואיז (ריטה מורנו) שרק לאחר ריטואל של משפטים קבועים שהיא מדקלמת בשבח הגבריות שלו, הוא מקבל זקפה. אן-מרגרט הייתה מועמדת לפרס אוסקר לשחקנית המשנה הטובה ביותר, היא זכתה בפרס גלובוס הזהב לשחקנית המשנה הטובה ביותר - סרט קולנוע. ג'ק ניקולסון היה מועמד לפרס גלובוס הזהב לשחקן הטוב ביותר - סרט דרמה. ארט גרפונקל היה מועמד לפרס גלובוס הזהב לשחקן המשנה הטוב ביותר - סרט קולנוע. "ידע הבשרים", במסד הנתונים הקולנועיים IMDb (באנגלית) "ידע הבשרים", באתר נטפליקס "ידע הבשרים", באתר AllMovie (באנגלית) "ידע הבשרים", באתר Rotten Tomatoes (באנגלית) "ידע הבשרים", באתר Box Office Mojo (באנגלית) "ידע הבשרים", תסריט הסרט באתר Scripts.com (באנגלית) "ידע הבשרים", במסד הנתונים הקולנועיים KinoPoisk (ברוסית) קדימון לידע הבשרים, באתר יוטיוב ידע הבשרים, באתר TCM
הליום-4

הליום-4 או 4He הוא האיזוטופ הנפוץ ביותר של הליום, המהווה 99.999863% מההליום ביקום. אטום של הליום-4 מכיל 2 פרוטונים, 2 נייטרונים ו-2 אלקטרונים. הליום-4, בניגוד להליום-3, הוא בוזון ולכן יכול לעבור עיבוי בוז-איינשטיין. ערך מורחב – קרינת אלפא חלקיק אלפא הוא יון של הליום-4. כאשר אטום רדיואקטיבי פולט חלקיק אלפא, המספר האטומי שלו (מספר הפרוטונים בו) קטן ב-2 ואילו מספר המסה שלו (מספר הנוקלאונים בו) קטן ב-4. לדוגמה, גרעין אורניום-238 הפולט חלקיק אלפא הופך לגרעין תוריום-234: 92 238 U → 90 234 Th + 2 4 He {\displaystyle {}_{92}^{238}{\hbox{U}}\;\to \;{}_{90}^{234}{\hbox{Th}}\;+\;{}_{2}^{4}{\hbox{He}}} ניתן לתאר תהליך זה גם כך: 238 U → 234 Th + α {\displaystyle {}^{238}{\hbox{U}}\;\to \;^{234}{\hbox{Th}}\;+\;\alpha } ניתן לייצר חלקיקי הליום-4 במאיצי חלקיקים, כמו ציקלוטרון או סינכרוטרון. ערך מורחב – מספר קסם (מדע) הסיבה לפיה הליום-4 הוא יציב במיוחד היא שגם מספר הפרוטונים וגם מספר הנייטרונים בגרעינו הם 2 - שהוא מספר קסם. היות ש-2 הוא מספר הקסם הקטן והבסיסי ביותר, להליום-4 יש יציבות מיוחדת. ערך מורחב – היתוך גרעיני השמש וכוכבים אחרים מתיכים מימן והופכת אותו להליום-4, בתגובה המכונה "שרשרת פרוטון-פרוטון". חלקיק אלפא הליום הליום-3 נוזל על הליום נוזלי אתר בנושא הליום (באנגלית) הליום כנוזל על בלחץ של אטמוספירה אחת תהליכי מיזוג גרעיני